Mikhail Misjustin

Mikhail Vladimirovitsj Misjustin (født 3. mars 1966 i Lobnja, Sovjetunionen) er Russlands statsminister. I 2020 utpekte landets president Vladimir Putin ham til statsministerposten, som han overtok den 16. januar. Han erstattet Dmitrij Medvedev i stillingen. Han har en fil.dr. i økonomi, og kom fra stillingen som sjef for det føderale skattevesenet.

Misjustin tok eksamen som maskiningeniør i 1989 ved Moskvas høyskole for maskinteknikk, der han spesialiserte seg innen dataassistert konstruksjon. Årene 1992–1998 var han sjef for et testlaboratorium. I perioden 1998–1999 var han stedfortredende sjef for det russiske skattevesenet, og 1999–2004 stedfortredende minister for skatter og avgifter. I 2004–2006 var han sjef for den føderale myndigheten for boliger, 2006–2008 sjef for den føderale myndigheten for ledelse av spesielle økonomiske soner, og 2008–2010 president for fondsselskapet UFG Asset Management. Den 6. april 2010 ble han sjef for det russiske skattevesenet. 

Som skattedirektør samarbeidet han med tidligere norsk skattedirektør og daværende leder av OECDs skattedirektørnettverk, Hans Christian Holte.

Referanser

Eksterne lenker 
 
 

Russiske statsministre